open-index/open-wikipedia-markdown huggingface dataset:
নট ওয়ান লেস

**নট ওয়ান লেস** (, ) এটি ১৯৯৯ সালের চীনা পরিচালক **জ্যাং য়িমু** পরিচালিত একটি দৃশ্যকাব্য চলচ্চিত্র, যেটি **শি জিয়াংশেং** এর ১৯৯৭-এর গল্প "সান ইন দ্য স্কাই" (চীনা: 天上有个太阳) থেকে অভিযোজিত। এটা প্রযোজনা করেছিল *গুয়াংজি ফিল্ম স্টুডিও* ও চীনের মধ্যে মুক্তি দেয়া হয় *চীন ফিল্ম গ্রুপ কর্পোরেশন*-এর ব্যানারে এবং আন্তর্জাতিকভাবে বিতরণ করে *সনি পিকচার্স ক্লাসিক* ও *কলাম্বিয়া ট্রিস্টার* প্রতিষ্ঠান দুটি।

## কাহিনী প্রবাহ
চীনের খুব সাধারণ একটি গ্রাম। গ্রামের একটি প্রাইমারি স্কুলে শিক্ষাদান করেন এক সাদাসিধে বৃদ্ধ *শিক্ষক গাও* (গাও এনম্যান)। ছ'মাসের বেতন আটকে আছে তার। শুধুমাত্র শিক্ষার প্রতি ভালোবাসার কারণেই গ্রামের বিচ্ছু শিশুকে মানুষ করার সুকঠিন দায়িত্ব হাসিমুখে পালন করে চলেছেন তিনি। জরুরী কাজে তাকে শহর যেতে হবে। তাও আবার এক মাসের সফর। এই সময়টা তার ছাত্রবাহিনীকে সামলাবে কে? এইখানেই আবির্ভাব ঘটে তের বছরের এক কিশোরী *শিক্ষক ওয়েই* (ওয়েই মিনঝী), তার উপর এই 'একজন শিক্ষক ভিত্তিক' স্কুলটির দায়িত্ব অর্পিত হয়। কিশোরীর কোন প্রাতিষ্ঠানিক উচ্চশিক্ষা নেই।
left|thumb|'''ঝাংজিয়াকু''', যেখানে "শহুরে" চলচ্চিত্রের অর্ধেক সঞ্চালিত
নেই পড়ানোর অভিজ্ঞতাও। এদিকে দারিদ্র্যের মুঠোয় বন্দী স্কুলের শিশুরা প্রায়ই শহরে পাড়ি জমাচ্ছে জীবিকার আশায়। বৃদ্ধ শিক্ষকের আত্মোৎসর্গও কোন কাজে আসছে না। বৃদ্ধ সদ্য নিয়োগপ্রাপ্ত কিশোরীকে তাই যাবার আগে পইপই করে বলে গেলেন, যে ক'জন শিক্ষার্থী তিনি রেখে যাচ্ছেন, ফিরে এসে যেন সব্বাইকে দেখতে পান। একজনও যেন বাদ না যায়।

-ওয়েই কি পারবে তার দিকে ছুঁড়ে দেয়া চ্যালেঞ্জের মোক্ষম জবাব দিতে? পারবে তাকে গুণে গুণে দেয়া ৩০টা চক দিয়ে এক মাসের শিক্ষা কার্যক্রম চালিয়ে নিতে?

thumb|পরিচালক ''জ্যাং য়িমু'', ছবির হাওয়াই আন্তর্জাতিক চলচ্চিত্র উৎসব-এ

## শ্রেষ্ঠাংশে
* ওয়েই মিনঝী - শিক্ষক ওয়েই 
* জ্যাং হাইকে - ক্লাসে উত্তেজনা সৃষ্টিকারী 
* তিয়ান ঝেন্ডা - মায়র তিয়ান
* গাও এনম্যান - শিক্ষক গাও
* সান ঝিমি - ওয়েই (শহরে অনুসন্ধানে সাহায্যকারী *জ্যাং হাইকে'কে*)
* ফেং ইউয়িং - টিভি স্টেশন অভ্যর্থক
* লি ফ্যানফান - টিভি শো হোস্ট
* জ্যাং য়িচাং - ক্রীড়া আড়কাটি
* জু ঝানকিং - ইটখোলা মালিক
* লিউ হানঝি - জ্যাং হাইকে'র অসুস্থ মা
* ম্যা গুওলীন - বাস স্টেশনের মানুষ
* উউ ওয়ানলু - টিভি স্টেশন ম্যানেজার
* লিউ রু - রেল স্টেশন ঘোষক
* ওয়াং সুলন - রেল স্টেশন ঘোষক
* ফু জিনমিন - টিভি শো পরিচালক
* বাই মেই - রেস্টুরেন্ট মালিক

## সম্মাননা
*নট ওয়ান লেস* চলচ্চিত্রটি ভেনিস চলচ্চিত্র উৎসব-এর শীর্ষ পুরস্কার গোল্ডেন লায়ন সহ মোট চারটি বিভাগে পুরস্কার জয় করেছিল। এছাড়াও ঝাং শ্রেষ্ঠ পরিচালকের পুরস্কার **গোল্ডেন রুস্টার** একটি পেয়েছেছিল, দেশের মূল অংশে চীন সবচেয়ে সম্মানজনক পুরস্কার অনুষ্ঠান, এবং চলচ্চিত্রটি **হান্ড্রেড ফ্লাওয়ার্স আওয়ার্ড** এর বছরের সেরা চলচ্চিত্র ভোট জরিপে শীর্ষ তৃতীয় স্থান লাভ করে।
### পুরস্কার ও মনোনয়ন




## তথ্যসূত্র

## বহিঃসংযোগ

* 
* 
* 
* 
* ''নট ওয়ান লেস''  — চাইনিজ মুভি ডেটাবেজ
* ''নট ওয়ান লেস'' — সনি পিকচার্স ক্লাসিকস

বিষয়শ্রেণী:১৯৯৯-এর চলচ্চিত্র
বিষয়শ্রেণী:চীনের চলচ্চিত্র মাধ্যম
বিষয়শ্রেণী:ম্যান্ডারিন ভাষার চলচ্চিত্র
বিষয়শ্রেণী:শিক্ষা সম্পর্কে চলচ্চিত্র
বিষয়শ্রেণী:স্বর্ণ সিংহ বিজয়ী
বিষয়শ্রেণী:চলচ্চিত্রে সামাজিক বাস্তবতাবাদ
বিষয়শ্রেণী:১৯৯০-এর দশকের পটভূমিতে চলচ্চিত্র
গর্ডন মুর

**গর্ডন মুর** (৩ জানুয়ারি ১৯২৯ - ২৪ মার্চ ২০২৩) ইন্টেল কর্পোরেশনের সহ-প্রতিষ্ঠাতা এবং চেয়ারম্যান ইমেরিটাস।

## শিক্ষাজীবন
মুর ১৯৫০ সালে ইউনিভার্সিটি অব ক্যালিফোর্নিয়া, বার্কলে থেকে ব্যাচেলর অব সায়েন্স ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে পড়ার আগে তিনি সান জোসে স্টেট ইউনিভার্সিটিতে দুই বছর পড়ালেখা করেন। ১৯৫৪ সালে তিনি ক্যালিফোর্নিয়া ইনস্টিটিউট অফ টেকনোলজি থেকে রসায়নে ডক্টরেট ডিগ্রি অর্জন করেন। তিনি ১৯৫৬ সাল পর্যন্ত জন্স হপকিন্স বিশ্ববিদ্যালয়ের অ্যাপ্লায়েড ফিজিক্স ল্যাবরেটরীতে ডক্টরেট-উত্তর গবেষণা করেন।

## পারিবারিক জীবন

সান জোসে স্টেট বিশ্ববিদ্যালয়ে পড়ার সময় মুরের সঙ্গে বেটি আইরিন হুইটেকারের পরিচয় হয়।  ১৯৫০ সালের ৯ সেপ্টেম্বর তারা বিয়ে করে  পরের দিনই ক্যালটেকে চলে যান। এই দপ্তির কেনেথ ও স্টিভেন নামে দুই পুত্রন্তান আছে। 

## কর্মজীবন
ডক্টরেট-উত্তর গবেষণা সম্পন্ন করার পর মুর শকলি সেমিকন্ডাক্টর ল্যাবরেটরীতে যোগদান করেন। ১৯৬৮ সালের জুলাই মাসে তিনি রবার্ট নয়েসের সাথে ইন্টেল কর্পোরেশন প্রতিশঠা করেন। ১৯৭৫ সাল পর্যন্ত তিনি ইন্টেল কর্পোরেশন এর এক্সিকিউটিভ ভাইস প্রেসিডেন্ট হিসেবে দায়িত্ব পালন করেন। ১৯৭৫ সালে তিনি ইন্টেলের প্রেসিডেন্টের দায়িত্ব পান। ১৯৭৯ সালের এপ্রিলে তিনি বোর্ডের চেয়ারম্যান ও চিফ এক্সিকিউটিভ অফিসারের দায়িত্ব পান। ১৯৮৭ সালের এপ্রিল পর্যন্ত তিনি এই দায়িত্ব পালন করেন। ১৯৯৭ সালে তাকে ইন্টেলের চেয়ারম্যান ইমেরিটাস ঘোষণা করা হয়। তিনি ক্যালিফোর্নিয়া ইনস্টিটিউট অফ টেকনোলজি এর সাবেক চেয়ারম্যান এবং আজীবন ট্রাস্টি।

## পুরস্কার ও সম্মাননা
* ন্যাশনাল মেডেল অব টেকনোলজি অ্যান্ড ইনোভেশন, ১৯৯০
* প্রেসিডেন্সিয়াল মেডেল অব ফ্রীডম, ২০০২
* ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার, ২০০৮

## তথ্যসূত্র

## বহিঃসংযোগ
* The Fairchild Chronicles 
* Gordon E. Moore Association by the Horatio Alger Foundation 
* Betty and Gordon Moore Library
* Biography at Intel website
* Forbes.com: Forbes World's Richest People 
* Moore says nanoelectronics face tough challenges – By Michael Kanellos, CNET News.com, March 9, 2005
* http://www.wired.com/news/technology/0,1282,67254,00.html A Wired News article
* Interview with Caltech News
* Dedication of Moore Labs at Caltech
* The Accidental Entrepreneur, (Gordon E. Moore): From Caltech to Intel

বিষয়শ্রেণী:১৯২৯-এ জন্ম
বিষয়শ্রেণী:মার্কিন ব্যবসায়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:পার্কিন মেডেল বিজয়ী
বিষয়শ্রেণী:ইন্টেল এক্স৮৬ মাইক্রোপ্রসেসর
বিষয়শ্রেণী:২০২৩-এ মৃত্যু
বিষয়শ্রেণী:মার্কিন শতকোটিপতি
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন ভৌত রসায়নবিদ
বিষয়শ্রেণী:২১শ শতাব্দীর জনহিতৈষী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:মার্কিন ফিলোসফিক্যাল সোসাইটির সদস্য
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১১০ মিটার বাধাদৌড়

২০০৮ অলিম্পিক গেমসে** পুরুষদের **১১০মিটার বাধাদৌড়** প্রতিযোগিতা আগস্টের [[আগস্ট ১৮|১৮]] থেকে [[আগস্ট ২১|২১]] তারিখের মধ্যে অনুষ্ঠিত হয় [[বেইজিং ন্যাশনাল স্টেডিয়াম|বেইজিং ন্যাশনাল স্টেডিয়ামে]]।

যোগ্যতানির্ণায়ক মাপকাঠি ছিল ১৩.৫৫সেকেন্ড (A মান) এবং ১৩.৭২সেকেন্ড (B মান)।

== রেকর্ড ==
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।



এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

== ফলাফল ==
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -


* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR''' = বিশ্ব রেকর্ড (world record)

### রাউন্ড ১
প্রত্যেক হিটের প্রথম চারজন (Q) ও সবমিলিয়ে পরবর্তী সেরা (q) আটজনকে নিয়ে রাউন্ড ২ অনুষ্ঠিত হয়।

}||৬||align=left| লিউ জিয়াং ||align=left|  || || 
|-
| ||৫||align=left| টেরেন্স ট্রামেল ||align=left|  || || 
|-
| ||৫||align=left| স্টানিস্লাভস ওলিজার্স ||align=left|  || || 
|}

### রাউন্ড ২
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) চারজনকে নিয়ে সেমিফাইনাল অনুষ্ঠিত হয়।
} ||৩||align=left| মোহামেদ ইশা আল-থাওয়াদি ||align=left|  |||| 
|- 
| ||৪||align=left| ড্যামিয়েন জ্যাটনার ||align=left|  ||||  
|}

### সেমিফাইনাল
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।

#### সেমিফাইনাল ১
thumb|পুরুষদের ১১০মিটার বাধাদৌড়ের প্রথম সেমিফাইনাল

#### সেমিফাইনাল ২

### ফাইনাল

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
ডোপায়ন

**ডোপায়ন** বা **ডোপিং** হলো অর্ধপরিবাহী উৎপাদনে ইচ্ছাকৃতভাবে একটি অত্যন্ত খাঁটি অর্ধ পরিবাহী'র মধ্যে ভেজাল মিশিয়ে এর বৈদ্যুতিক বৈশিষ্ট্যাবলী পরিবর্তন করা। ভেজালের পরিমাণ অর্ধপরিবাহীর ধরনের উপর নির্ভর করে।

## ডোপায়ন পদ্ধতি
n-টাইপ সেমি-কন্ডাক্টর সংশ্লেষের বাষ্প-পর্যায়ের পরিবর্তন পদ্ধতি ব্যবহার করা হতে পারে। বাষ্প-পর্যায়ের অবস্থার পরিবর্তন, ঋণাত্মক ডোপ ধারণকারী একটি গ্যাস পাতলা পাতের উপর দিয়ে প্রবাহিত করা হয়। এন-টাইপ গ্যাস ডোপিং-এর ক্ষেত্রে গ্যালিয়াম আরসেনাইড-এর উপর দিয়ে হাইড্রোজেন সালফাইড প্রবাহিত করা হয় এবং গঠন ভাগ সালফার অন্তর্ভুক্ত হয়। এই প্রক্রিয়াটি সালফারের ক্রমাগত পৃষ্ঠের উপর নিবিষ্টতা দ্বারা চিহ্নিত করা যায়। সাধারণভাবে, ডোপ করার জন্য পছন্দসই বৈদ্যুতিক বৈশিষ্ট্যসম্পন্ন একটি খুব পাতলা স্তর প্রয়োজন হয়। প্রতিক্রিয়াটির শর্ত হিসেবে সাধারণত ষষ্ঠ গ্রুপের উপাদানের জন্য ৬০০ থেকে ৮০০° সেন্টিগ্রেড এবং সময় সাধারণত তাপমাত্রার উপর নির্ভর করে ৬-১২ ঘণ্টার মতো প্রয়োজন।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:অর্ধপরিবাহী কলকৌশল নির্মাণ
ফার্স্ট অফিসার (যাত্রী বিমান)

thumb|
**ফার্স্ট অফিসার**, সাধারণত বাণিজ্যিক তথা যাত্রীবাহী বিমানগুলোতে প্রধান পাইলটের সহকারী হিসেবে দায়িত্বপ্রাপ্ত পাইলট, যিনি সচরাচর **সেকেন্ড পাইলট** বা **কো-পাইলট** হিসেবে সমধিক পরিচিত। পদাধিকার বলে পাইলটের পর ফার্স্ট অফিসারের অবস্থান। পাইলটের অবর্তমানে একজন ফার্স্ট অফিসার বিমানের প্রধান বা কমান্ডার। ফার্স্ট অফিসার নিজেও একজন সম্পূর্ণ পাইলট, কিন্তু উড়োজাহাজের নিয়মতান্ত্রিকতায় তিনি সহযোগী হিসেবে দায়িত্বপ্রাপ্ত হোন। একটি বিমানের ককপিটে ফার্স্ট অফিসার সাধারণত ডানদিকে বসে থাকেন।

বিমান চালনের নিয়ন্ত্রণ যৌথভাবে একজন পাইলট ও ফার্স্ট অফিসারের হাতে থাকে। যিনি চালান তিনি *পাইলট ফ্লাইং* আর যিনি চালান না তিনি *পাইলট নন ফ্লাইং* হিসেবে গণ্য হোন। যদিও ফার্স্ট অফিসার যখন বিমান চালান তখনও বিমানের সবকিছুর দায়বদ্ধতা পাইলটের উপর থাকে। বিমান সংস্থাগুলো সাধারণত জ্যেষ্ঠত্বের ভিত্তিতে ফার্স্ট অফিসারের দায়িত্ব দিয়ে থাকে, যেখানে অনেক সময় দেখা যায় পাইলটের চেয়ে ফার্স্ট অফিসারের বিমান পরিচালনার অভিজ্ঞতা বেশি থাকে।

## তথ্যসূত্র

বিষয়শ্রেণী:বিমান উড্ডয়নবিদ্যা
বিষয়শ্রেণী:উড্ডয়নবিদ্যা
বিষয়শ্রেণী:পেশা
বিষয়শ্রেণী:পাইলট
বিষয়শ্রেণী:উপাধি
কিসমত মারিয়া মসজিদ

**কিসমত মারিয়া মসজিদ** রাজশাহী শহরের অদূরে দুর্গাপুর উপজেলায় অবস্থিত বাংলাদেশের একটি প্রাচীন মসজিদ। আনুমানিক ১৫০০ সালে এটি নির্মিত হয়েছিল। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
এই মসজিটটি রাজশাহী জেলার দুর্গাপুর উপজেলার মারিয়া গ্রামে অবস্থিত। রাজশাহী সদর হতে রাজশাহী-ঢাকা মহাসড়ক ধরে প্রায় ১৩ কি.মি. গেলে শিবপুর বাজার নামক স্থান হতে প্রত্নতত্ত্ব অধিদপ্তরের সাইনবোর্ড ধরে এগিয়ে ৪-৫ কি.মি. গেলে এই মসজিদ পাওয়া যাবে। প্রত্নতত্ত্ব অধিদপ্তরের অন্তর্ভুক্ত হলেও আজ পর্যন্ত এর কোন রক্ষনাবেক্ষণ বা সংরক্ষণের কোন উদ্যগ নেওয়া হয়নি। আমবাগান আর ফসল এর ক্ষেত বেষ্ঠিত এ মসজিদটি সম্পর্কে গ্রামের জনগণের মধ্যে অনেক কিংবদন্তি কাহিনী প্রচলিত আছে।

## বিবরণ
এ মসজিদ সম্পর্কে সঠিক কোন ইতিহাস পাওয়া যায়না, তবুও নির্মাণশৈলী দেখে অনুমান করা হয় মসজিদটি আনুমানিক ১৫০০ সালে স্থানীয় কোন মুসলিম দরবেশ বা দিল্লির মুঘল শাসকদের নির্দেশে কোন জমিদার কর্তৃক নির্মিত। মসজিদটির ক্ষয়ে যাওয়া দেয়ালে এখনও কিছু শৈল্পিক কর্ম বিদ্যমান। মুসলিম ঐতিহ্য অনুসারে শিল্পীদের কৃত পোড়ামাটির টেরাকোটা যা গাছ-ফুল-লতা ইত্যাদি ধারণ করেছে সেগুলো এ মসজিদের সৌন্দর্য ব্যাপকভাবে বৃদ্ধি করেছে। তৎকালীন হিন্দুপ্রধান এ এলাকায় মুসলিমদের সংখ্যা কম হওয়ায় এ মসজিদটি আকারে বেশ ছোট।

মসজিদটির তিনটি প্রবেশদ্বার আছে। প্রত্যেকটি দ্বারের ঠিক সামান্তরালে উপরে ছাদের মাঝামাঝি একটি করে গম্বুজ আছে। মসজিদটির সামনে লাগোয়াভাবে ছোট্ট উচু উঠান(খোলা বারান্দা) আছে যা অনুচ্চ প্রাচির দ্বারা বেষ্ঠিত এবং একটি তিন ধাপী ছোট সিঁড়ি দ্বারা ভূমিতে সংযুক্ত। এর দক্ষিণে একটি দ্বিতল চৌচালা স্থাপনা আছে যা বিবির ঘর বলে পরিচিত। পুরো স্থাপনাটা নির্মিত হয়েছে চুন, সুড়কী ও ইট দিয়ে। দেশের অন্যান্য পুরাতন মসজিদ এর সাথে এই মসজিদএর একটি সাধারণ ব্যতিক্রম পরিলক্ষিত হয়, তা হল মসজিদটির একেবারে সন্নিকটে কোন বড় জলাধার বা পুকুর-দীঘি নাই।

## ছবিঘর


File:Kismat Maria Mosque 01.jpg|মসজিদের পিছনের দিক
File:Kismat Maria Mosque 05.jpg|কিসমত মারিয়া মসজিদ এবং বিবির ঘর
File:Kismat Maria Mosque 09.jpg|মসজিদের সম্মুখ দিক



## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* রাজশাহী বিভাগের মসজিদের তালিকা

## তথ্যসূত্র

বিষয়শ্রেণী:রাজশাহী জেলার দর্শনীয় স্থান
বিষয়শ্রেণী:রাজশাহী জেলার প্রত্নতাত্ত্বিক স্থাপনা
বিষয়শ্রেণী:রাজশাহী জেলার মসজিদ
বিষয়শ্রেণী:বাংলা_সালতানাতের_মসজিদ
তল্লা বাঁশ

right|200px|ঢাকার ব্যোটানিক্যাল গার্ডেনে তল্লা বাঁশের ঝাঁড়।

**তল্লা বাঁশ** এক প্রকার বাঁশ যা বিশেষভাবে বাংলাদেশে জন্মে। এর বৈজ্ঞানিক নাম *ব্যাম্বুসা পলিমরফা* (ইংরেজি: Bambusa Polymorpha)। ইংরেজিতে বলা হয় polymorph bamboo বা বহুরূপী বাঁশ। এটি *বাংলার বাঁশ* নামেও পরিচিত, পাওয়া যায় বাংলাদেশ, থাইল্যান্ড, ভারত ও মিয়ানমারে। ১৮৬৮ খ্রিস্টাব্দে উদ্ভিদ বিজ্ঞানী উইলয়াম মুনরো এই বাঁশের বিবরণ সর্ব্বপ্রথম লিপিবদ্ধ করেন। এই বাঁশ অনেকাংশে নলাকার, ভেতর ফাঁপা, উচ্চতা ১৫ থেকে ২০ মিটার পর্যন্ত হয়ে থাকে। এর ব্যাস ৭ থেকে ১৫ সেন্টিমিটার পর্যন্ত হয়। তুলনামূলকভাবে সুস্পষ্ট গাঁট থাকে ৪০ থেকে ৬৫ সেন্টিমিটার পরপর। দুটি গাঁটের মধ্যবর্তী স্থান ছাই-সবুজ বর্ণ। গাঁটগুলো পরিচ্ছন্ন। শুরুতে বাশেঁর গায়ে হালকা রোম দেখা যায়। এটি চিরসবুজ উদ্ভিদ ; সপুষ্পক ; সবীজ। চিকণ বাঁশ পাতার বর্ণ সবুজ, পাতা একে অপরের ঠিক বিপরীতে গজায়। বেলে মাটি থেকে কাদা মাটি নানা রকম মাটিতে তল্লা বাঁশ অনায়াসে জন্মে। পরিচর্যা ছাড়াই বেড়ে ওঠে। রোদে বৃষ্টিতে কোনো সমস্যা হয় না। নির্মাণ কাজে, গ্রামীণ ঘর তৈরীতে, আসবাব পত্র তৈরীতে, বাগানের সজ্জায় তল্লা বাঁশ ব্যবহৃত হয়। ভার বহনের ক্ষমতা বেশি, সহজে ভেঙ্গে পড়ে না।

## তথ্যসূত্র


## বহিঃসংযোগ

বিষয়শ্রেণী:বাঁশ
প্রেমহরি বর্মন

**প্রেম হরি বর্মন** (? -১৯৭২) ছিলেন পূর্ববঙ্গের দিনাজপুর জেলা তফসিলি সম্প্রদায়ের নেতা।

## জীবনী
প্রেমহরি বর্মন দিনাজপুরের এক হিন্দু পরিবারে জন্মগ্রহণ করেন। তিনি ছিলেন তফসিলি সম্প্রদায় থেকে আসা বারের প্রথম আইনজীবী।

প্রেমহরি বর্মন ১৯৩৬ সালের বঙ্গীয় আইনসভা নির্বাচনে দিনাজপুর থেকে নির্বাচিত হন। ১৯৪২ সালে তিনি প্রাদেশিক আইন সভায় মন্ত্রী পদ লাভ করেন। ১৯৪৬ সালের বঙ্গীয় আইনসভা নির্বাচনে, তিনি মুসলিম লীগের সাথে সমন্বিতভাবে নির্বাচনে অংশ নেন। এই নির্বাচনে তিনি তফশিলী সম্প্রদায়ের পক্ষ থেকে নির্বাচনে জয়ী হন। পরের বছর, তিনি পাকিস্তানের ১ম জাতীয় পরিষদের সদস্য হন।

প্রেমহরি বর্মন ১৯৭২ খ্রীষ্টাব্দে মৃত্যুবরণ করেন।

## তথ্যসূত্র


বিষয়শ্রেণী:১৯৭২-এ মৃত্যু
বিষয়শ্রেণী:দিনাজপুর জেলার ব্যক্তি
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:পাকিস্তানি হিন্দু
বিষয়শ্রেণী:পাকিস্তান গণপরিষদ সদস্য
বিষয়শ্রেণী:বাঙালি হিন্দু
বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
নির্মাণের তারকা

**নির্মাণের তারকা** বাংলা সঙ্গীতের একটি প্রতিভা অন্বেষণ প্রতিযোগিতা। *নির্মাণের তারকা* মূলত সারাদেশ থেকে বিভিন্ন স্থাপনা নির্মাণ শ্রমিকদের মধ্য থেকে সঙ্গীত প্রতিভা অন্বেষণ করা হয়। অনুষ্ঠান আয়োজনের পুরোটা জুড়ে মিডিয়া পার্টনার হিসেবে ছিল উপগ্রহ ভিত্তিক টিভি চ্যানেল এটিএন বাংলা। এই অনুষ্ঠানটি টেলিভিশন উপস্থাপনা করেন চলচ্চিত্র অভিনেতা রিয়াজ ও তার স্ত্রী **তিনা**।

## নিয়ম
*নির্মাণের তারকা* প্রথম প্রতিভা অন্বেষণ শুরু হয় জেলা পর্যায় থেকে। প্রাথমিক নির্বাচন জন্য সারাদেশ ২৫টি অঞ্চলে বিভক্ত করা কয়। এবং প্রতি জেলার প্রথম স্থান অধিকারী প্রতিযোগীরা সুযোগ পায় বিভাগীয় পর্যায়ে প্রতিযোগিতায় অংসগ্রহণ করার। এরপর বিভাগীয় পর্যায়ে প্রতিযোগিতার বিজয়ীসহ আংশিক জাতীয় পর্যায়ে প্রতিদন্দিতা করার সুযোগ পায়। জাতীয় পর্যায়ে যাচাই বাছাই শেষে শীর্ষ পনের প্রতিযোগীকে নিয়ে শুরু হয় টিভি পর্ব। এই পনের জনের মধ্যে থেকে নয়জন বাদ পড়ে এবং বাকি ছয় প্রতিযোগীকে নিয়ে শুরু হয় গ্র্যান্ড ফাইনাল।

## বিচারক মন্ডলী
*নির্মাণের তারকা* প্রতিভা অন্বেষণ শুরু হয় ১৫ জুন ২০০৯ থেকে। প্রতিযোগিতার প্রাথমিক অডিশনে প্রতিভা যাচাই বাছাইয়ের বিচারক ছিলেন ফকির আলমগীর, **ফকির শাহাবুদ্দিন**, **পিয়ারু খান** এবং **শ্যামল বিশ্বাস**। মূল পর্ব গুলোর জন্য তিনজন বিচারক ছিলেন, এঁরা হলেন বিখ্যাত নজরুল সঙ্গীত শিল্পী **ফাতেমা-তুজ-জোহরা**, বাউল সম্রাগী খ্যাত **মমতাজ** এবং তরুণ সঙ্গীত ব্যক্তিত্ব **এস আই টুটুল**।

## বিজয়ী
thumb|প্রতিযোগিতার শীর্ষ তিন বিজয়ী বনস্পতি মজুমদার, মোহাম্মদ সুমন ও শাহানা আক্তার।
নির্মাণ শ্রমিকদের জন্য প্রতিভা অন্বেষণমূলক প্রতিযোগিতা *নির্মাণের তারকা* এর চূড়ান্ত পর্ব অনুষ্ঠিত হয় বঙ্গবন্ধু আন্তর্জাতিক সম্মেলন কেন্দ্রের হল অব ফেইমে। এতে প্রথম স্থান অধিকার করেন যশোরের ছেলে **মোহাম্মদ সুমন**। দ্বিতীয় স্থান টাঙ্গাইলের **বনস্পতি মজুমদার** এবং সুনামগঞ্জের **শাহানা আক্তার** তৃতীয় স্থান অধিকার করেন। ৭০ বছর বয়সী শফিকুল ইসলাম ছিলেন এই প্রতিযোগিতার বিশেষ প্রতিযোগী। অপর ৩ ফাইনালিস্ট মোশাররফ হোসেন, মোহাম্মদ ইশতিয়াক, মহিদুল সহ সেরা ১৫ জনের মধ্যে থাকা ৯ প্রতিযোগীকেও পুরস্কার প্রদান করা হয়।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী টেলিভিশন অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
সান্স এন্ড লাভার্স

**সান্স এন্ড লাভার্স** ব্রিটিশ ঔপণ্যাসিক ডি, এইচ, লরেন্স লিখিত একটি বিশ্বখ্যাত উপন্যাস। এটি লরেন্সের তৃতীয় উপন্যাস এবং তার 'মাস্টারপিস' রচনা হিসেবে পরিগণিত। দি মডার্ণ লাইব্রেরী তাদের প্রণীত বিংশ শতাব্দীর ১০০টি শ্রেষ্ঠ উপন্যাসের তালিকায় নবম স্থানে এটিকে অন্তর্ভুক্ত করেছে। ১৯৬৯ খ্রিষ্টাব্দে এই উপন্যাসটির কাহিনী অবলম্বনে জ্যাক কার্ডিফের পরিচালনায় একটি চলচ্চিত্র নির্মিত হয়। এ উপন্যাসে সর্বপ্রথম ফ্রয়েড বর্ণিত ওয়েদিপাস গুঢ়ৈষা (Oedepus complex) উপজীব্য করা হয়েছে। এটি আধা আত্মজৈবনিক কেননা এতে লরেন্সের প্রাথমিক জীবনের ছায়পাত স্পষ্ট। উপন্যাসরে কেন্দ্রীয় চরিত্র পল মোরেল একজন তরুণ শিল্পী যার চরিত্র চিত্রণে যুবক লরেন্সের মানসিক যন্ত্রণা ও অতীত মুক্তির আর্তির সঙ্গে সঙ্গে পরিবার, শ্রেণী এবং প্রথম যৌবনের যৌন সম্পর্কের নিবিড় পর্যবেক্ষণ পরিদৃষ্ট হয়। উপন্যাসটির প্রথম সংস্করণে মূল পাণ্ডুলিপি থেকে প্রায় ৮০ পৃষ্ঠা (১০ শতাংশ) ছাঁটাই করা হয়েছিল।

## তথ্যসূত্র


## বহিঃসংযোগ
* লন্ডনের গার্ডিয়ান পত্রিকায় প্রকাশিত আলোচনা

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:আধুনিক উপন্যাস
ট্রপিক অব ক্যান্সার

**ট্রপিক অফ ক্যান্সার** মার্কিন ঔপন্যাসিক হেনরি মিলার রচিত একটি উপন্যাস যা আদিতে অশ্লীলতার দায়ে অভিযুক্ত হলেও বিংশ শতাব্দীর শেষভাগে একটি মার্কিন ধ্রুপদী সাহিত্যকর্ম হিসেবে স্বীকৃতি লাভ করেছে। এতে মানুষের যৌন আকাংক্ষা এবং যৌনকর্মের দ্বিধাহীন বর্ণনা থাকায় প্রকাশের পর সমালোচনার ঝড় উঠেছিল এবং এটি মার্কিন যুক্তরাষ্ট্রে ২৭ বছর নিষিদ্ধ থাকে। ১৯৬১ খ্রিষ্টাব্দে বইটি মার্কিন যুক্তরাষ্ট্রে প্রকাশিত হলে বিষয়টি আদালত পর্যন্ত গড়ায়। মার্কিন যুক্তরাষ্ট্রের সুপ্রিম কোর্ট তাদের ১৯৬৪ খ্রিষ্টাব্দের রায়ে উপন্যাসটিকে অশ্লীলতার দায় থেকে অব্যহতি প্রদান করে। নরম্যান মেইলার-এর মতে *ট্রপিক অফ ক্যান্সার* বিংশ শতাব্দীর ১০-২০টি সর্বাগ্রেগণ্য উপন্যাসের অন্যতম। মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এটি অন্তর্ভুক্ত।

## তথ্যসূত্র


## বহিঃসংযোগ

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:যৌন বিপ্লব সম্পর্কিত সাহিত্য
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:বিবাচনকৃত বই
আ পোর্ট্রেট অব দি আর্টিস্ট এজ আ ইয়াং ম্যান

**আ পোর্ট্রেট অফ দ্য আর্টিস্ট এজ আ ইয়াং ম্যান** () আইরিশ কথা সাহিত্যিক জেমস জয়েস বিরচিত একটি ধ্রূপদাঙ্গ উপন্যাস। এটি আধা-আত্মজৈবণিক কাহিনী। ১৯১৭ খ্রিষ্টাব্দে উপন্যাসটি প্রথম পুস্তক আকারে প্রকাশিত হয়। এর আগে এটি দ্য ইগোয়িস্ট সাময়িকীতে ধারাবহিকভাবে প্রকাশিত হয়েছিল। এ উপন্যাসের কেন্দ্রীয় চরিত্র স্টেফের ডেডারাসের চরিত্রে জয়েসের ছায়াপাত সুস্পষ্ট।

উপন্যাসটিতে স্টিফেন নায়ক হিসেবে ১৯০৪ সালে জীবন শুরু করেছিল এবং সেটা একটি বাস্তববাদী শৈলীতে এবং একই সাথে একটি প্রক্ষিপ্ত ৬৩-অধ্যায়ের আত্মজীবনীমূলক উপন্যাস। ২৫ টি অধ্যায়ের পরে, জয়েস ১৯০৭ সালে স্টিফেন হিরো কে পরিত্যাগ করেন এবং এর থিম এবং নায়ককে একটি ঘনীভূত পাঁচ-অধ্যায়ের উপন্যাসে পুনর্নির্মাণ করতে সেট করেন, কঠোর বাস্তববাদের সাথে বিতরণ এবং মুক্ত পরোক্ষ বক্তব্যের ব্যাপক ব্যবহার করে যা পাঠককে স্টিফেনের বিকাশশীল চেতনার দিকে তাকাতে দেয়। আমেরিকান আধুনিকতাবাদী কবি এজরা পাউন্ডের উপন্যাসটি ১৯১৪ এবং ১৯১৫ সালে ইংরেজি সাহিত্য সাময়িকী The Egoist-এ ধারাবাহিকভাবে প্রকাশিত হয়েছিল এবং ১৯১৬ সালে নিউইয়র্কের B. W. Huebsch দ্বারা একটি বই হিসাবে এ পোর্ট্রেট এবং ছোটগল্পের সংকলন ডাবলিনার্স (১৯১৪) প্রকাশের ফলে জয়েস সাহিত্যিক আধুনিকতাবাদের অগ্রভাগে স্থান পায়।
## তথ্যসূত্র

## বহিঃসংযোগ

A Portrait of the Artist as a Young Man is a semi-autobiographical novel by James Joyce, first serialised in the magazine The Egoist from 1914 to 1915, and published first in book format in 1916 by B. W. Huebsch, New York. The first English edition was published by the Egoist Press in February 1917. The story describes the formative years of the life of Stephen Dedalus, a fictional alter ego of Joyce and an allusion to the consummate craftsman of Greek mythology, Daedalus.

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:লেখক সম্পর্কিত উপন্যাস
বিষয়শ্রেণী:আধুনিক উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
বিষয়শ্রেণী:১৯১৬-এর বই
মিডনাইট'স চিলড্রেন

**মিডনাইট'স চিলড্রেন** ব্রিটিশ কথাসাহিত্যক সালমান রুশদী বিরচিত একটি বিখ্যাত উপন্যাস। এটি প্রথম ১৯৮১ খ্রিষ্টাব্দে প্রকাশিত হয়। ঔপনিবেশিক ভারতের স্বাধীন রাষ্ট্রসত্ত্বায় উত্তরণের ঘটনা নিয়ে এ উপন্যাসের আখ্যানভাগ গড়ে উঠেছে। উপন্যাসটি ১৯৮১ খ্রিষ্টাব্দে বুকার পুরস্কার এবং একই বৎসর জেমস টেইট ব্ল্যাক মেমোরিয়াল পুরস্কার লাভ করে।

## তথ্যসূত্র

## বহিঃসংযোগ

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:কল্পকাহিনীতে ভারত বিভাজন
বিষয়শ্রেণী:বুকার পুরস্কার বিজয়ী সৃষ্টিকর্ম
বিষয়শ্রেণী:ভারতের পটভূমিতে উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:ইন্দিরা গান্ধীর সাংস্কৃতিক চিত্রায়ণ
বিষয়শ্রেণী:জওহরলাল নেহরুর সাংস্কৃতিক চিত্রায়ণ
বিষয়শ্রেণী:মুম্বইয়ের পটভূমিতে উপন্যাস
প্রত্যক্ষ কর

থাম্ব|কর দলিল।

**প্রত্যক্ষ কর** হলো দেশের নাগরিকের আয় ও সম্পদের ওপর নির্দিষ্ট হারে আদায়কৃত সরকারি রাজস্ব। এর বিপরীতে রয়েছে পরোক্ষ কর বা মূল্য সংযোজন কর যা পণ্য ও সেবা উৎপাদন ও বিক্রয়, আমদানী ও রপ্তানী এবং অভ্যন্তরীণ ব্যবসায়-বাণিজ্যের ওপর আরোপ করা হয়।প্রত্যক্ষ কর সাধারণত দুই প্রকার হয়ে থাকে যথা- আয়কর এবং সম্পদ কর। বাৎসরিক আয়ের ভিত্তিতে আদায়যোগ্য করের নাম আয় কর। অন্যদিকে অর্থবৎসর শেষে অর্জ্জিত সম্পদের ওপর আরোপিত করের নাম সম্পদ কর। সকল করের দায়ভার দেশের নাগরিককেই বহন করতে হয়। প্রত্যক্ষ করের ক্ষেত্রে নাগরিক তার ওপর ধার্য করা কর সরাসরি সরকারী কোষাগারে জমা করেন। অন্যদিকে পরোক্ষ কর পণ্য উৎপাদন বা বিক্রয়ের সময় মূল্যের সাথে সংযোজিত থাকে যেটা ক্রেতা অর্থাৎ জনগণকেই পরিশোধ করতে হয়। আদায়কৃত কর ব্যবসায়ী কর্তৃক সরকারি কোষাগারে জমা দেয়া হয়।

## প্রত্যক্ষ করের গুরুত্ব
বাংলাদেশের অর্থনীতি প্রত্যক্ষ করে অবদান তুলনামূলকভাবে কম। ২০০৯-১০ অর্থবছসরের প্রথম নয় মাসে সর্বমোট কর রাজস্ব আদাযের পরিমাণ ছিল ৪১, ৪৫০ কোটি টাকা। এর মধ্যে প্রত্যক্ষ করের পরিমাণ ছিল ১০,১০০ কোটি টাকা বা ২৪ শতাংশ মাত্র। প্রত্যক্ষ করের অনুপাত ২০০৭-০৮ অর্থবৎসরে ছিল ২২ শতাংশ। দেখা যায় সম্প্রতিকালে পরোক্ষ করের তুলনায প্রত্যক্ষ করের প্রবৃদ্ধি বেশি হয়েছে। ব্যাপক আয়কর ফাঁকির কারণে প্রত্যক্ষ করের প্রবৃদ্ধি আশানুরূপ হচ্ছে না বলে ধারণা করা হয়।

অন্য দিকে সর্বমোট প্রত্যক্ষে করে আয় করের পরিমাণ ৯৭ শতাংশ।

## আরও দেখুন
* বাংলাদেশের রাজস্ব নীতি

## তথ্যসূত্র

## বহিঃসংযোগ

বিষয়শ্রেণী:অর্থনীতি
বিষয়শ্রেণী:রাজস্ব নীতি
বিষয়শ্রেণী:ধরন অনুযায়ী কর
২০০৮ গ্রীষ্মকালীন অলিম্পিকে মল্লক্রীড়া – নারীদের ৪০০ মিটার বাধাদৌড়

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[৪০০মিটার বাধাদৌড়]]** প্রতিযোগিতা আগস্টের ১৭ থেকে ২০ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল ৫৫.৬০ সেকেন্ড (A মান) এবং ৫৬.৫০সেকেন্ড (B মান)।

## সূচি
সকল সময় চীনা সময়ে (UTC+8)

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে অলিম্পিক রেকর্ডটি গড়া হয়, সেটি নিচে দেওয়া হল।

## ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR** = বিশ্ব রেকর্ড (world record)

### রাউন্ড ১
প্রত্যেক হিটের প্রথম তিনজন (**Q**) ও সবমিলিয়ে পরবর্তী সেরা চারজনকে (**q**) নিয়ে সেমিফাইনাল অনুষ্ঠিত হয়।

### সেমিফাইনাল
প্রত্যেক হিটের প্রথম চারজন (**Q**) ফাইনালে অগ্রসর হন।

### ফাইনাল

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বনভোজন

**বনভোজন** বা **চড়ুইভাতি** বলতে আনন্দ-উৎসব সহযোগে বনে বা বাড়ীর বাইরে খাবার দাওয়াত করাকে বুঝায়। সাধারণত মনোরম ও সুন্দর জায়গাতেই বনভোজনের জন্য বাছা হয়। যেমন ময়দান বা উদ্যান, হ্রদ বা নদীর কিনারের মতো চিত্তাকর্ষক জাগাতেই প্রাধান্য দেয়া হয়। এছাড়াও, ঐতিহাসিক জায়গাও বনভোজনের জন্য বেছে নেয়া হয়।

## অংশগ্রহণকারী
বনভোজন সাধারণত পরিবারের স্বজেনদের ঘিরে হয়ে থাকে। অন্যান্য ক্ষেত্রে দুই জন ব্যক্তি থেকে শুরু করে প্রাতিষ্ঠানিকভাবে কর্মকর্তা-কর্মচারীদের অংশগ্রহণের মাধ্যমে এটি বড় ধরনের মিলন থানে রূপান্তরিত হয়। বিভিন্ন শ্রেণীর শিক্ষা প্রতিষ্ঠানের ছাত্র-ছাত্রী কিংবা ব্যাংক-বীমা প্রতিষ্ঠানগুলোর কর্মকর্তা-কর্মচারীদের প্রাণবন্ত ও স্বতঃস্ফূর্ত অংশগ্রহণ এর অন্যতম উদাহরণ।

আবেগঘন ও পারিবারিক বনভোজনের বাক্স খাবার বহন আর কম্বল বা চাদর নিয়ে অংশগ্রহণ করতে দেখা যায়। মূলতঃ ইউরোপীয় অঞ্চলেই এ বৈশিষ্ট্যটি বিরাজমান যা সময় পরিক্রমায় বিশ্বের সর্বত্র ছড়িয়ে-ছিটিয়ে পড়েছে।

## উপকরণাদি

দূরত্ব, সময় ও স্থান নির্ধারণ করে যানবাহন ভাড়া, ব্যক্তিসহ দিনের সংখ্যা নির্ধারণ, প্রয়োজনীয় অর্থ সংগ্রহ, খাদ্যসামগ্রী ক্রয় ও বাবুর্চি নির্বাচন, থালা-বাসন-কলস-গ্লাস সংগ্রহ, জ্বালানী সংগ্রহ, কোমল পানীয়, চিত্ত বিনোদনের জন্য অন্যান্য উপকরণ - বনভোজনের প্রধানতম নিয়ামক।

বনভোজন সম্মিলিতভাবে অংশগ্রহণের প্রেক্ষাপটে খাবার সংগ্রহের বিষয়টি অবশ্যম্ভাবী হয়ে পড়ে। ঘরের বাইরে অনুষ্ঠেয় বনভোজন খাবারের অনুপ্রবেশের ধারণাটি উনিশশ শতকের শুরুতে দেখা যায়।

## বিনোদন
সাধারণতঃ বনভোজনে যাত্রাকালীন কিংবা ফিরে আসার সময় আনন্দ, হাসি-তামাসা ইত্যাদি বিষয়াবলী থাকে। নির্দিষ্ট স্থানে রান্না আয়োজনের মধ্যবর্তী সময়কালে অথবা ভোজন পরবর্তী সময়ে খেলাধূলার আয়োজন করা হয়। এছাড়াও বিভিন্ন ধরনের অপ্রত্যাশিত বিনোদনের মাধ্যমে অংশগ্রহণকারীদেরকে নির্মল আনন্দ দেয়ার ব্যবস্থা রাখা হয়। অনেকক্ষেত্রে দর্শনীর বিনিময়ে টিকিট বিক্রয় করে লটারীতে বিজয়ীদের মাঝে পুরস্কার বিতরণ এর অন্যতম অংশ হিসেবে বিবেচনায় রাখা হয়।

## তথ্যসূত্র

## বহিঃসংযোগ

বিষয়শ্রেণী:খাদ্য
বিষয়শ্রেণী:ভ্রমণ
বিষয়শ্রেণী:স্থান
পরিবেশ, বন ও জলবায়ু পরিবর্তন মন্ত্রণালয় (বাংলাদেশ)

**পরিবেশ, বন ও জলবায়ু পরিবর্তন মন্ত্রণালয়** গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এর মূল কাজ হচ্ছে পরিবেশ ও বন সংক্রান্ত সরকারের কার্যক্রম সংশ্লিষ্ট পরিকল্পনা, প্রচারণা, সমন্বয় এবং দেখাশোনা করা। এই মন্ত্রণালয় বাংলাদেশের পরিবেশ সংক্রান্ত যাবতীয় বিষয়ের দেখশোনা করার জন্য প্রতিষ্ঠিত, এবং এই মন্ত্রণালয় জাতীয় অর্থনৈতিক কাউন্সিল-এর নির্বাহী কমিটির স্থায়ী সদস্য। এই মন্ত্রণালয় *[[জাতিসংঘ]] পরিবেশ কার্যক্রম* (ইউএনইপি)-এ অংশগ্রহণকারী। মন্ত্রণালয়ের মূল কাজের মধ্যে রয়েছে পরিবেশ সংরক্ষণ, বন ও পরিবেশের উপাদানসমূহের সমীক্ষা, পরিবেশের অবক্ষয় প্রতিরোধ ও দূষণ নিয়ন্ত্রণ, বৃক্ষায়ন-বনায়ন এবং অবক্ষিপ্ত অঞ্চলগুলো পূণরুদ্ধার এবং সর্বোপরি পরিবেশের রক্ষণ নিশ্চিত করা। এ মন্ত্রণালয়ের আগের নাম ছিল বন ও পরিবেশ মন্ত্রণালয়। ২০১৮ সালের ১৪ মে বাংলাদেশের মন্ত্রীসভার সভায় নাম পরিবর্তন করে *পরিবেশ, বন ও জলবায়ু পরিবর্তন মন্ত্রণালয়* নামকরণ করা হয়।

## ইতিহাস
১৯৪৭ থেকে ১৯৬২ খ্রিষ্টাব্দ পর্যন্ত অঞ্চলভিত্তিক বন বিভাগ ছিল বনরক্ষক-এর অধীনে, এবং পরবর্তিতে ১৯৭১ খ্রিষ্টাব্দ পর্যন্ত প্রধান বনরক্ষকের অধীনে ছিল। ১৯৭১ খ্রিষ্টাব্দে বাংলাদেশ স্বাধীন হয়ে গেলে সংরক্ষিত ও প্রস্তাবিত সংরক্ষিত বনগুলো বাংলাদেশ বন বিভাগের আওতাধীন হয়ে যায়। ১৯৭১ থেকে ১৯৮৯ খ্রিষ্টাব্দ পর্যন্ত বাংলাদেশ বন বিভাগ, কৃষি মন্ত্রণালয়ের অধীন ছিল। ১৯৮৭-৮৯ সময়কালে ফরেস্ট্রি ছিল কৃষি মন্ত্রণালয়ের একটি বিভাগ, যা ছিল একজন সেক্রেটারির অধীন। পরিবেশ অধিদপ্তর (DoE) ১৯৭৭ খ্রিষ্টাব্দে বাংলাদেশে প্রচলিত *পরিবেশ দূষণ নিয়ন্ত্রণ অধ্যাদেশ, ১৯৭৭* অনুযায়ী প্রতিষ্ঠিত হয়। অবশেষে ১৯৮৯ খ্রিষ্টাব্দে বাংলাদেশ বন ও পরিবেশ মন্ত্রণালয় প্রতিষ্ঠিত হয়। একইসাথে বাংলাদেশ বন বিভাগ-কে এই মন্ত্রণালয়ের কারিগরি শাখা হিসেবে এর অধীন করা হয় এবং  পরিবেশ অধিদপ্তরকে *পরিবেশ সংরক্ষণ আইন, ১৯৯৫* কার্যকর করতে দায়বদ্ধ হয়।

## অন্তর্ভুক্ত দপ্তর সমূহ
# পরিবেশ অধিদপ্তর
# বন অধিদপ্তর
# বাংলাদেশ বন গবেষণা ইনস্টিটিউট
# বাংলাদেশ বনশিল্প উন্নয়ন কর্পোরেশন
# বাংলাদেশ ন্যাশনাল হারবেরিয়াম
# বাংলাদেশ জলবায়ু পরিবর্তন ট্রাস্ট
# বাংলাদেশ রাবার বোর্ড

## উল্লেখযোগ্য কার্যক্রম
বাংলাদেশ বন ও পরিবেশ মন্ত্রণালয় ২০০৪ খ্রিষ্টাব্দে ভারত সরকারের বন মন্ত্রণালয়ের সাথে যৌথভাবে সুন্দরবনের উভয় অংশে বাঘ সমীক্ষা পরিচালনা করে।

## তথ্যসূত্র

## বহিঃসংযোগ
* বাংলাদেশ পরিবেশ, বন ও জলবায়ু মন্ত্রণালয় -এর দাপ্তরিক ওয়েবসাইট
* সুন্দরবন টাইগার প্রজেক্ট, বাংলাদেশ পরিবেশ, বন ও জলবায়ু মন্ত্রণালয় ও ভারতের যৌথ বাঘ সমীক্ষা প্রজেক্ট


বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:বাংলাদেশের পরিবেশ
বিষয়শ্রেণী:বাংলাদেশের বনবিদ্যা
বিষয়শ্রেণী:১৯৭২-এ বাংলাদেশে প্রতিষ্ঠিত
চম্পা (দ্ব্যর্থতা নিরসন)

* চম্পা (ফুল): চাঁপা (সংস্কৃতঃ চম্পক) ফুল ও তার গাছ। 
* চম্পা (শহর): ভারতের ছত্তিসগড় রাজ্যের জনযগির-চম্পা জেলার একটি শহর ও পৌরসভা।
* চম্পা (নায়িকা): একজন বাংলাদেশী অভিনেত্রী।
* চম্পা (উপন্যাস): নেপালি উপন্যাস।
নাহিদা তৌহামি

**নাহিদা তৌহামি** (জন্ম ১০ই ফেব্রুয়ারি ১৯৭৮) একজন আলজেরীয় মধ্যমপাল্লার দৌড়বীর। তার পছন্দের বিভাগ হল ৮০০ এবং ১৫০০মিটার।

## ব হিঃসংযোগ
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:Algerian athletes
বিষয়শ্রেণী:Middle distance runners
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:Olympic athletes of Algeria
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:আলজেরিয়ার অলিম্পিক ক্রীড়াবিদ
পারকিনসন রোগ

**পারকিনসন রোগ** () হল এক প্রকারের নিউরো-ডিজেনারাটিভ বা স্নায়বিক রোগ বা স্নায়ু-অধঃপতনজনিত রোগ। রোগটি বিভিন্ন নামে পরিচিত যেমন: **পারকিনসোনিসম** (Parkinsonism) বা **প্যারালাইসিস এজিট্যান্স** (Paralysis agitans) বা ** শেকিং পালসি** (Shaking Puosy)। এই রোগটি সবচেয়ে পরিচিত নিউরো-ডিজেনারাটিভ রোগের মধ্যে দ্বিতীয়।ধারণা করা হয় যে, মস্তিষ্কের ডোপামিন তৈরির কোষ ক্ষতিগ্রস্ত হলে এই রোগ হয়। 
এই রোগের প্রাথমিক বৈশিষ্ট্য হল স্নায়ুতে প্রিসাইনাপ্টিক প্রটিন-এর জমা হওয়া। তাছাড়া প্রাথমিক উপসর্গগুলি হল ব্রাডিকাইনেশিয়া (Bradykinesia) এবং একাইনেশিয়া (Akinesia), রিজিডিটি (Rigidity) এবং ট্রেমর (Tremor)।

## শ্রেণিবিন্যাস

### প্রাইমারী পারকিন্সোনিজম
* প্যারালাইসিস এজিট্যান্স বা পারকিনসন রোগ বা ইডিয়প্যাথিক পারকিন্সোনিজম।

### সেকেন্ডারি পারকিন্সোনিজম
* পোষ্ট-এনকেফালাইটিক = পোষ্ট-এনকেফালাইটিক লিথার্জিকা।
* টক্সিন = এম পি টি পি, ম্যাঙ্গানিজ, কার্বন মনোঅক্সাইড।
* ড্রাগস বা ঔষধ = রেসারপিন,আলফা মিথাইলডোপা।
* টিউমার
* ট্রমা
## রোগের কারণ
ডোপামিন হ্রাস

## উপসর্গ ও লক্ষণ
* দুর্বলতা।
* মাথায় কিংবা হাতে মৃদু কম্পন অনুভব করা।
* বিষাদগ্রস্ত।
* ভাবলেশহীণ অভিব্যক্তি এবং চোখের পাতায় কম কম্পন।
* পেশির অনমনীয়।
* ধীরগতিতে চলাফেরা।
* ভারসাম্য রক্ষায় অপারদর্শীতা।
* বিশ্রামের সময় মাথায় কিংবা হাতে মৃদু কম্পন অনুভব করা।
* বিভ্রান্তি এবং স্মৃতীশক্তির বিলোপ।

## রোগের কারণ

## তথ্যসূত্র

* http://www.ncbi.nlm.nih.gov/pubmedhealth/PMH0001762/
* http://hello-today.com/ht/5836
* http://www.medicinenet.com/parkinsons_disease/article.htm
* Medicine:Prep Manual For Undergraduates book by K.George Mathew & P.Aggarwal, 
* https://web.archive.org/web/20131103150325/http://www.doctor.bd24x7.com/2011/10/parkinsons-disease.html

বিষয়শ্রেণী:স্নায়বিক ব্যাধি
বিষয়শ্রেণী:মনোরোগ সংক্রান্ত রোগনির্ণয়
বিষয়শ্রেণী:বয়োবৃদ্ধির সাথে সম্পর্কিত রোগ
বিষয়শ্রেণী:অজানা কারণের অসুস্থতা
বিষয়শ্রেণী:বৃদ্ধ চিকিৎসা
বিষয়শ্রেণী:স্নায়বিক অবক্ষয়জনিত ব্যাধি
বিষয়শ্রেণী:পারকিনসন রোগ
অধ্যক্ষ (শিক্ষায়তনিক)

**অধ্যক্ষ** বা **প্রিন্সিপাল** হচ্ছেন যে-কোনো একটি বিশ্ববিদ্যালয় কিংবা মহাবিদ্যালয়ের প্রধান নির্বাহী ব্যক্তিত্ব। এটি এক পদবি বিশেষ। বিশ্ববিদ্যালয় কিংবা শিক্ষা প্রতিষ্ঠানের একজন পরিচালক হিসেবে তিনি প্রধান নির্বাহী কর্মকর্তার অধিকারী। অধ্যক্ষ পদবির সমার্থক হিসেবে অনেক দেশে বিশেষতঃ কমনওয়েলথভুক্ত দেশগুলোতে উপাচার্য, মার্কিন যুক্তরাষ্ট্রে আচার্য বা চ্যান্সেলর ব্যবহৃত হয় এবং এটি *ইউনিভার্সিটি প্রেসিডেন্টের* সমগোত্রীয় পর্যায়ের।

## প্রয়োগ ক্ষেত্র
মূলত কমনওয়েলথভুক্ত দেশসমূহের শিক্ষাপ্রতিষ্ঠানগুলোয় অধ্যক্ষ শব্দের যথাযথ প্রয়োগ হতে দেখা যায়। অধ্যক্ষ শিক্ষা প্রতিষ্ঠানের মুখ্য বা প্রধান শিক্ষানুক্রমিক কর্মকর্তা। সচরাচর অধ্যক্ষ পদবির পরিবর্তে ‘প্রিন্সিপাল’ শব্দের প্রয়োগ হয়ে থাকে।

## ইংল্যান্ড
ইংল্যান্ডের অনেক শিক্ষা প্রতিষ্ঠানে বিশেষতঃ যেগুলো শিক্ষার সাথে সম্পৃক্ত রাখার স্বার্থে শিক্ষার্থীদেরকে ধরে রেখেছে, ঐ সকল প্রতিষ্ঠানে *প্রিন্সিপাল ইন চার্জ* বা *ভারপ্রাপ্ত অধ্যক্ষ* পদ রয়েছে। তন্মধ্যে - সুইনডন কলেজ এবং ওয়েস্ট নটিংহ্যামশায়ার কলেজ অন্যতম।

অক্সফোর্ড বিশ্ববিদ্যালয়ের নিয়ন্ত্রণাধীন অনেক কলেজের প্রধানগণ প্রিন্সিপাল হিসেবে পরিচিতি পেয়ে আসছেন। তন্মধ্যে - ব্রেসনোজ, গ্রীন ট্যাম্পেলটন, হ্যারিস ম্যানচেস্টার, হার্টফোড, জিসাস, ল্যাডি মার্গারেট হল, লিনাক্রে, ম্যান্সফিল্ড, সেন্ট এ্যানি'জ, সেন্ট এডমান্ড হল, সেন্ট হিল্ডা'স, সেন্ট হিউজেস এবং সমারভিল অন্যতম। ক্যামব্রিজ বিশ্ববিদ্যালয়ের নিয়ন্ত্রণাধীন নিউনহ্যাম কলেজ, ডারহ্যাম ইউনিভার্সিটির নিয়ন্ত্রণাধীন অধিকাংশ মহাবিদ্যালয়ের প্রধানগণের পরিচিত হচ্ছে প্রিন্সিপাল।

## কানাডা
মহারাণী ভিক্টোরিয়ার রাজকীয় সনদে স্বাক্ষর ও স্কটল্যান্ডে উৎপত্তিজনিত কারণে ইউনিভার্সিটি প্রেসিডেন্টের পরিবর্তে কানাডায় ১৬ অক্টোবর, ১৮৪১ খ্রীষ্টাব্দে প্রতিষ্ঠিত কুইন'স ইউনিভার্সিটি এবং ম্যাকগিল ইউনিভার্সিটিতে প্রিন্সিপাল পদবি ব্যবহার করা হয়।

প্রধান নির্বাহী কর্মকর্তা হিসেবে অধ্যক্ষ পরিচালনা পরিষদ ও সিনেট কর্তৃপক্ষ কর্তৃক মনোনীত হন। তিনি শিক্ষাক্রম ও প্রাতিষ্ঠানিক কার্যাবলী পর্যবেক্ষণ ও নিয়ন্ত্রণ করেন। এছাড়াও, প্রশাসনিক কর্মকাণ্ডের পাশাপাশি শিক্ষক, কর্মকর্তা-কর্মচারীদের কার্যাবলীও তদারক করে থাকেন। ১৯৭৪ সাল থেকে অধ্যক্ষ ৫ বছর মেয়াদকালের জন্য নিয়োগপ্রাপ্ত হয়ে থাকেন। এছাড়াও, কার্যসন্তুষ্টি ও বিবেচনাপূর্বক তিনি পুনরায় নিয়োগপ্রাপ্ত হতে পারেন।

## স্কটল্যান্ড
স্কটল্যান্ডে বিশ্ববিদ্যালয় প্রধান হিসেবে প্রিন্সিপাল নিয়োগ করেন *ইউনিভার্সিটি কোর্ট* কিংবা *পরিচালনা পরিষদ*। তিনি পরবর্তীকালে শিক্ষা পরিষদের চেয়ারম্যান অথবা প্রেসিডেন্ট হিসেবে দায়িত্ব পালন করেন। স্কটল্যান্ডের প্রাচীন বিশ্ববিদ্যালয়সমূহে প্রিন্সিপাল *একাডেমিক সিনেটের* সভাপতি হিসেবে আসীন ছিলেন। এছাড়াও তিনি ভাইস-চ্যান্সেলর পদবি ধারণ করে আছেন। কিন্তু তার ক্ষমতা শুধু সনদ প্রদানের মধ্যেই সীমাবদ্ধ। ভাইস-চ্যান্সেলর বা উপাচার্য ও চ্যান্সেলর বা আচার্য - উভয় পদই নামেমাত্র পদ হিসেবে বিবেচিত।

## তথ্যসূত্র

বিষয়শ্রেণী:প্রশাসক
বিষয়শ্রেণী:প্রশাসন
বিষয়শ্রেণী:শিক্ষা
বিষয়শ্রেণী:বিশ্ববিদ্যালয় ও মহাবিদ্যালয়ের প্রধান
বিষয়শ্রেণী:শিক্ষায়তনিক প্রশাসন
বিষয়শ্রেণী:স্কটল্যান্ডের বিশ্ববিদ্যালয়
শাহাবুদ্দিন আহমেদ (দ্ব্যর্থতা নিরসন)

**শাহাবুদ্দিন আহমেদ** দ্বারা বোঝানো যেতে পারেঃ

* শাহাবুদ্দিন আহমেদ - বাংলাদেশের প্রাক্তন রাষ্ট্রপতি ও প্রধান বিচারপতি। 
* শাহাবুদ্দিন আহমেদ (চিত্রশিল্পী) - বাংলাদেশের বিখ্যাত চিত্রশিল্পী।
* শাহাব উদ্দিন (রাজনীতিবিদ), বাংলাদেশের একজন রাজনীতিবিদ।
* সাহাবউদ্দিন আহমেদ, (বীর উত্তম), বাংলাদেশের মুক্তিযুদ্ধে খেতাবপ্রাপ্ত মুক্তিযোদ্ধা।
* শিহাবউদ্দিন বায়েজিদ শাহ, ইলিয়াস শাহি রাজবংশের সুলতান।
অধ্যক্ষ (দ্ব্যর্থতা নিরসন)

**অধ্যক্ষ** বলতে বোঝানো যেতে পারেঃ

* অধ্যক্ষ - বিশ্ববিদ্যালয় কিংবা মহাবিদ্যালয়ের প্রধান নির্বাহী ব্যক্তিত্ব।
* লোকসভার অধ্যক্ষ - ভারতীয় সংসদের নিম্নকক্ষীয় সভা পরিচালক বা প্রিসাইডিং অফিসার।
বিশ্ব শুল্ক সংস্থা

**বিশ্ব শুল্ক সংস্থা** (), একটি আন্তর্জাতিক সংগঠন যা বিশ্বব্যাপী আন্তঃদেশীয় বাণিজ্যের ক্ষেত্রে কেন্দ্রীয় শুল্ক সমন্বয়কের দায়িত্ব পালন করে। পূর্বে এই সংস্থাটির নাম ছিল **শুল্ক সহযোগিতা কেন্দ্র** ()। বিশ্ব শুল্ক সংস্থার দপ্তর বেলজিয়ামের রাজধানী ব্রাসেল্‌স শহরের কেন্দ্রে অবস্থিত। এই সংস্থার প্রধান নির্বাহীকে বলা হয় সেক্রেটারী জেনারেল। বর্তমান (২০১২) সেক্রেটারী জেনারেল হলেন জাপানের প্রতিনিধি কুনিয়ো মিকুরিয়া। পৃথিবীর ১৮৬

টি দেশ বর্তমানে এই সংস্থার সদস্য। দক্ষিণ এশিয়ার দেশ বাংলাদেশও এই সংস্থার সদস্য। ১৯৪৭-এ একটি আন্তঃসরকার শুল্ক সমন্বয়ের বিষয়ে পদক্ষেপ নেয়া শুরু হয় এবং ১৯৫২ খ্রিষ্টাব্দে আনুষ্ঠানিকভাবে কাস্টমস কোঅপারেশন কাউন্সিলের গোড়াপত্তন হয়। ১৯৫৩ খ্রিষ্টাব্দের ২৬ জানুয়ারি ব্রাসেলসে প্রথম কাউন্সিল অধিবেশন অনুষ্ঠিত হয়। ১৯৯৪ খ্রিষ্টাব্দে এই সংগঠনের নাম *বিশ্ব শুল্ক সংস্থা* নির্ধারণ করা হয়।  ১৯৫৩ খ্রিষ্টাব্দে অনুষ্ঠিত এই সংস্থার প্রথম অধিবেশনের স্মরণে প্রতিবছর ২৬ জানুয়ারি তারিখে বিশ্বব্যাপী 'আন্তর্জাতিক শুল্ক দিবস' পালিত হয়।

## তথ্যসূত্র


## বহিঃসংযোগ
* বিশ্ব শুল্ক সংস্থা'র তথ্যতীর্থ

বিষয়শ্রেণী:আন্তর্জাতিক সংস্থা
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:জাতিসংঘ সাধারণ পরিষদের পর্যবেক্ষক
২০০৮ গ্রীষ্মকালীন অলিম্পিকে মল্লক্রীড়া – নারীদের ৪ x ১০০মিটার রিলে

**[[২০০৮ অলিম্পিক গেমস|২০০৮ অলিম্পিক গেমসে]] মহিলাদের ৪ × ১০০মিটার রিলে** প্রতিযোগিতা আগস্টের ২১ ও ২২ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।

মোট ১৬টি এনওসি এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি এনওসি নির্বাচিত হয়। ফিনল্যান্ড ও কিউবা যোগ্যতাঅর্জন করলেও নাম তুলে নেয়। তাদের পরিবর্ত হিসাবে থাইল্যান্ড ও নাইজেরিয়া অন্তর্ভুক্ত হয়।https://web.archive.org/web/20080820133834/http://www.singaporeathletics.com/world-news/australia-finland-cuba-relay-teams-withdraw-from-beijing-olympics

## পদক তালিকা

(*)শুধুমাত্র প্রথম রাউন্ডে অংশগ্রহণ করেছেন।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো বিশ্ব বা অলিম্পিক রেকর্ড গড়া হয়নি।

## যোগ্যতাপর্বের সারাংশ

## ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

* **Q** = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place) 
* **q** = হিটে সময়ের ভিত্তিতে যোগ্যতাঅর্জনকারী (qualification by time)
* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR** = বিশ্ব রেকর্ড (world record)

### হিট
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।

### ফাইনাল

}|| ৭||align=left|
|align=left|জ্যানেট কোয়াকি, মন্টেল ডগলাস, এমিলি ফ্রিম্যান, এমা আনিয়া|| ||
|-
| || ৬||align=left|
|align=left|শেলী-অ্যান ফ্রেজার, শ্যারন সিম্পসন, কেরন স্টুয়ার্ট, ভেরোনিকা ক্যাম্পবেল-ব্রাউন|| || 
|-
| || ২||align=left|||align=left|এলিনা ক্লোসেক, দারিয়া কোর্জিনস্কা, ডোরোটা জেড্রুসিনস্কা, জোয়ানা কোশিলনিক|| || 
|}

## তথ্যসূত্র

* 

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
ওয়াকা ওয়াকা

**ওয়াকা ওয়াকা** (দিস টাইম ফর আফ্রিকা) একটি বিশেষ ধরনের গান। কলম্বিয়া তথা বিশ্বের অত্যন্ত জনপ্রিয় গায়িকা ও গীতিকার শাকিরা দক্ষিণ আফ্রিকার ব্যান্ড দল ফ্রেশলিগ্রাউন্ডকে সাথে নিয়ে গানটি পরিবেশন করেন। গানটি ২০১০ সালে দক্ষিণ আফ্রিকায় অনুষ্ঠিত ফিফা বিশ্বকাপ ফুটবলের আনুষ্ঠানিক গানের মর্যাদা পেয়েছিল। এছাড়াও গানটি স্পেনিশ ভাষায় আলাদাভাবে রচিত হয়। সেখানে গানের শিরোনাম রাখা হয় *ওয়াকা ওয়াকা (এস্তো এস আফ্রিকা)*।

## প্রেক্ষাপট
ওয়াকা ওয়াকা গানটি আফ্রিকার সৈনিকদের জন্য পরম্পরাগত *জামিনা মিনা (জাঙ্গালিওয়া)* গানের উপর ভিত্তি করে রচিত হয়। ১৯৮৬ সালে ক্যামেরুনের *গোল্ডেন সাউন্ড ব্যান্ড* দলের হয়ে ম্যাকোসা গানটি গেয়েছিলেন।

শাকিরা-জন হিলের রচনা এবং জন হিলের সহ-পরিচালনায় ওয়াকা ওয়াকা গানটি রচিত হয়েছে। ট্র্যাকে সম্মিলিত সুর নেয়া হয়েছে ১৯৮৬ সালে গীত করা ক্যামেরুনের ব্যান্ড দল গোল্ডেন সাউন্ডের জামিনা মিনা (জাঙ্গালিওয়া) গান থেকে। আফ্রো-কলম্বিয়ান বাদ্যযন্ত্র, *সোকা বিট* এবং দক্ষিণ আফ্রিকার গিটার সহযোগে গাওয়া গানটি বেশ মন কেড়েছে সকলের। গানে আফ্রিকার সুর-লয়ে তরঙ্গাবদ্ধ ছন্দের মাধ্যমে স্বাগতিক মহাদেশের ক্ষিপ্রতা ও শক্তির বহিঃপ্রকাশ ঘটানো হয়েছে। শাকিরার নিম্নমুখী জি৩ থেকে উচ্চ মাত্রার এ৫ স্তরে গলার স্বরের সাথে সামঞ্জস্য রেখে *ডি মেজর* লয় সহযোগে সুরারোপিত করা হয়। বর্তমানকালের *টাইম সিগনেচারের* সাহায্যে গানটিকে সন্নিবেশ করা হয়। এতে প্রতি মিনিটে ১২৮ বিট প্রয়োগ করা হয়। শাকিরা'র নিম্নমুখী জি৩ থেকে উচ্চ মাত্রার এ৫ স্তরে গলার স্বরের সাথে সামঞ্জস্য রেখে ডি মেজর লয় সহযোগে সুরারোপিত করা হয়।

## গ্রহণযোগ্যতা
১১ মে, ২০১০ সালে গানটি মুক্তি পায়। ডিজিটাল ডাউনলোডের পরবর্তী সময়ে গানটি ইতিবাচক সাড়া পায়। সঙ্গীতামোদী শ্রোতা, দর্শকেরা এটি সাদরে গ্রহণ করে। এর পরিপ্রেক্ষিতে গানটি বিশ্বব্যাপী অত্যন্ত জনপ্রিয়তা অর্জন করেছিল।

ওয়াকা ওয়াকা গানটি ঐ সময়ে ব্যাপকভাবে বিক্রি হয়েছিল। চল্লিশ লক্ষ কপিরও অধিকবার গানটি বিশ্বব্যাপী বিক্রি হয়। এরফলে এটি বিক্রির দিক দিয়ে সবচেয়ে ভাল ও দ্রুত বিক্রিত বিশ্বকাপের সুর নিয়ে গড়া গান হিসেবে ডিজিটাল যুগে বিক্রি হয়ে আলোচিত গানের মর্যাদা পায়।

## ২০১০ ফিফা বিশ্বকাপ

এরপর ৩১ মে, ২০১০ সালে গানটি *লিসেন আপ! দি অফিসিয়াল ২০১০ ফিফা ওয়ার্ল্ড কাপ এ্যালবামে* তালিকাভূক্ত হয়ে মুক্তি পায়। কে-মিক্স ভার্সনে রচিত গানটি শাকিরা'র ৭ম স্টুডিও এ্যালবাম *স্যাল এ্যাল সোলেতে*ও অন্তর্ভুক্ত হয়েছিল। ১০ জুন, ২০১০ সালে *সোয়েটোতে* অনু্ষ্ঠিত ফিফা বিশ্বকাপের উদ্বোধনীতে শাকিরা ও *ফ্রেশলীগ্রাউন্ড ব্যান্ড* দল নিয়ে 'ওয়াকা ওয়াকা' গানটি পরিবেশন করেন। এছাড়াও, ১১ জুলাই, ২০১০ সালের চূড়ান্ত খেলার পূর্বেও ঐ একই গান পরিবেশন করেছিল শাকিরা ও তার দল।

গানটি বিশ্বকাপে দাপ্তরিকভাবে নির্বাচিত করা হলে শাকিরা বেশ উৎফুল্ল হন। এর প্রতিক্রিয়া হিসেবে ব্যক্ত করতে গিয়ে তিনি বলেন, 

## মূল্যায়ন
*রেডিও এন্ড মিউজিকের* চিরাগ সুটার গানটিতে ইতিবাচকভাবে পর্যালোচনা করে এবং ৫টির মধ্যে ৪টি *স্টার* প্রদান করেন। তিনি বলেন, 

## তথ্যসূত্র

## বহিঃসংযোগ
* Official Music Video Vevo

বিষয়শ্রেণী:সঙ্গীত অ্যালবাম
বিষয়শ্রেণী:ফিফা বিশ্বকাপের গান
বিষয়শ্রেণী:বিশ্বকাপ ফুটবল
বিষয়শ্রেণী:শাকিরার গান
বিষয়শ্রেণী:২০১০-এর গান
বিষয়শ্রেণী:স্পেনের শীর্ষ একক
বিষয়শ্রেণী:এপিক রেকর্ডসের একক
বিষয়শ্রেণী:ডেনমার্কের শীর্ষ একক
বিষয়শ্রেণী:জার্মানির শীর্ষ একক
বিষয়শ্রেণী:২০১০ ফিফা বিশ্বকাপ
বাংলাদেশ ক্রিকেট বোর্ড

থাম্ব|বিসিবি কার্যালয়ের দেয়ালে বাংলাদেশ ক্রিকেট বোর্ডের লোগো
**বাংলাদেশ ক্রিকেট বোর্ড** (বিসিবি) বাংলাদেশের ক্রিকেটের সর্বোচ্চ ক্রীড়া নিয়ন্ত্রক সংস্থা। বিসিবি মূলত ১৯৭২ সালে প্রতিষ্ঠিত হয়। ঢাকায় এর প্রধান সদর দফতর। বিসিবি সর্বপ্রথম ১৯৭৭ সালে আন্তর্জাতিক ক্রিকেট কাউন্সিলের সহযোগী সদস্য এবং ২৬শে জুন ২০০০-এ পূর্ণ সদস্য হন।
বাংলাদেশের ক্রিকেটের মানোন্নয়ন, মাঠ পরিচালনা, খেলার মাঠ নির্ধারণ, দলের সফর, দল পরিচালনা ও ক্রিকেট খেলার মানোন্নয়ন বৃদ্ধি ঘটানোসহ জাতীয় দল নির্বাচনে প্রধান ভূমিকা রাখছে এ সংস্থাটি। এছাড়াও, দলের পৃষ্ঠপোষকতার বিষয়েও বোর্ড দায়বদ্ধ।

## ইতিহাস
১৯৭২ সালে প্রতিষ্ঠিত এ সংস্থাটি বাংলাদেশ ক্রিকেট কন্ট্রোল বোর্ড নামে পরিচিত ছিল। ১৯৭৬ সালে সংস্থার খসড়া গঠনতন্ত্র প্রণয়ন করা হয়। জানুয়ারি, ২০০৭ সালে বোর্ড কর্তৃপক্ষ ‘কন্ট্রোল’ শব্দটি বিলুপ্ত করে। বাংলাদেশ সরকার বিসিবি’র সভাপতি নিয়োগ করে থাকেন।

## পরিচালনা পরিষদ
২০২৫ সালে নির্বাচিত বিসিবি পরিচালনা পরিষদ।

## সভাপতিগণ
বাংলাদেশ ক্রিকেট বোর্ড সভাপতিগণের তালিকা:

## কার্যাবলি
২০০৬ সালে বিসিবি কর্তৃপক্ষ কিশোর ও অনভিজ্ঞ খেলোয়াড়দের জন্য একটি একাডেমি প্রতিষ্ঠা করে। জাতীয় দলের খেলোয়াড়দেরকে উৎসাহিত করার জন্য কেন্দ্রীয়ভাবে চুক্তিবদ্ধ করা হয় ও ম্যাচ ফি প্রদান করা হয়। ২০০৫ সালে প্রতি টেস্টে মাথাপিছু $১,০০০ মার্কিন ডলার ও একদিনের আন্তর্জাতিক খেলায় অংশগ্রহণের জন্য $৫০০ মার্কিন ডলার প্রদান করে।
দারাজ বাংলাদেশ পুরুষ জাতীয় ক্রিকেট দলের মূল  পৃষ্ঠপোষক  হিসেবে এবং হাংরিনাকি কিট পৃষ্ঠপোষক হিসেবে কাজ করছে।

## আইসিসি বিশ্ব টুয়েন্টি২০
২০১৪ সালে আইসিসি বিশ্ব টুয়েন্টি২০ ক্রিকেট প্রতিযোগিতা আয়োজনে বাংলাদেশ স্বাগতিক দেশের মর্যাদা পায়। উল্লেখ্য যে, ২০১১ সালে ভারত ও শ্রীলঙ্কার পাশাপাশি বাংলাদেশও বিশ্বকাপ ক্রিকেট প্রতিযোগিতায় যৌথভাবে স্বাগতিক দেশ মনোনীত হয়েছিল এবং সফলভাবে খেলা পরিচালনা করে।

## ঘরোয়া প্রতিযোগিতাসমূহ
* বাংলাদেশ প্রিমিয়ার লিগ
* ঢাকা প্রিমিয়ার ডিভিশন ক্রিকেট লিগ
* জাতীয় ক্রিকেট লিগ
* বাংলাদেশ ক্রিকেট লিগ
* বিসিএল ওয়ানডে
* ঢাকা প্রিমিয়ার ডিভিশন টুয়েন্টি ২০ ক্রিকেট লিগ

## মাঠসমূহ
;ওডিআই এবং টেস্ট
# শের-ই-বাংলা ক্রিকেট স্টেডিয়াম, মিরপুর, ঢাকা
# বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম, চট্টগ্রাম
# শহীদ রিয়া গোপ ক্রিকেট স্টেডিয়াম, ফতুল্লা, নারায়ণগঞ্জ
# খুলনা বিভাগীয় স্টেডিয়াম, খুলনা
# সিলেট আন্তর্জাতিক ক্রিকেট স্টেডিয়াম, সিলেট
# জেলা স্টেডিয়াম, চট্টগ্রাম
# শহীদ চান্দু স্টেডিয়াম,বগুড়া
# হাজী মোহাম্মদ দানেশ ক্রিকেট স্টেডিয়াম, দিনাজপুর

;সাবেক মাঠসমূহ
# জাতীয় স্টেডিয়াম, মতিঝিল, ঢাকা
# খায়রুল আলম রাফি স্টেডিয়াম, ঢাকা

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:বাংলাদেশে ক্রিকেট প্রশাসন
বিষয়শ্রেণী:বাংলাদেশে ক্রিকেট
বিষয়শ্রেণী:ক্রিকেট প্রশাসন
বিষয়শ্রেণী:বাংলাদেশে ক্রীড়া
বিষয়শ্রেণী:এশিয়ায় ক্রিকেট
বিষয়শ্রেণী:ক্রীড়ায় স্বাধীনতা পুরস্কার বিজয়ী
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশ ক্রিকেট বোর্ড
বিলি বাউডেন

**ব্রেন্ট ফ্রেজার "বিলি" বাউডেন** (; জন্ম: ১১ এপ্রিল, ১৯৬৩) নিউজিল্যান্ডের পক্ষ থেকে আন্তর্জাতিক ক্রিকেট খেলায় আম্পায়ার হিসেবে দায়িত্ব পালন করছেন। শুরুতে তিনি একজন ক্রিকেট খেলোয়াড় ছিলেন। কিন্তু বাতজনিত রোগে আক্রান্ত হওয়ায় ও ক্রিকেটের প্রতি আসক্তি থাকায় আম্পায়ার হিসেবেই নিজেকে বেছে নেন বিলি। তিনি তার নাটকীয় সঙ্কেত প্রদান ও পরিবেশনায় ব্যাপক পরিচিতি পান। এতে তিনি শারীরিক আবেদনের পাশাপাশি *বক্র অঙ্গুলী* নির্দেশনায় ব্যাটসম্যানকে আউট কিংবা চার, ছয়ের সঙ্কেত প্রদান করে থাকেন।

## কর্মজীবন
মার্চ, ১৯৯৫ সালে বাউডেন আনুষ্ঠানিকভাবে আম্পায়ার হিসেবে হ্যামিলটনে অনুষ্ঠিত নিউজিল্যান্ড ও শ্রীলঙ্কার মধ্যেকার প্রথম একদিনের আন্তর্জাতিক ক্রিকেট খেলায় অভিষেক ঘটান। ফিল্ড আম্পায়ার হিসেবে মার্চ, ২০০০ সালে তিনি তার প্রথম টেস্ট ক্রিকেটে দায়িত্ব পালন করেন। পরবর্তীতে ২০০২ সালে তাকে সেরা আম্পায়ারদের খসড়া তালিকায় অন্তর্ভুক্ত করা হয়। এর এক বছর পর তাকে দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে আম্পায়ারের দায়িত্বভার দেয়া হয়। অস্ট্রেলিয়া ও ভারতের মধ্যেকার চূড়ান্ত খেলায় তিনি ৪র্থ আম্পায়ার ছিলেন। কিছুদিন বাদেই তিনি আন্তর্জাতিক আম্পায়ারগণের সেরা তালিকায় অন্তর্ভুক্ত হন তিনি। ২০০৭ সালের ক্রিকেট বিশ্বকাপের চূড়ান্ত খেলায় বিতর্কে জড়িয়ে পড়েন। তার ভুল সিদ্ধান্তের প্রেক্ষিতে খেলার ফলাফল অন্ধকারে নিমজ্জ্বিত হয়ে যাবার উপক্রম হয়েছিল।

কিন্তু সুদীর্ঘকাল ধরে আম্পায়ারিত্ব করা স্বত্ত্বেও জুন, ২০১৩ সালে আম্পায়ারদের দক্ষতা সংক্রান্ত বার্ষিক পর্যালোচনা সভায় আসাদ রউফসহ তাকে বাদ দেয়া হয়। তন্মধ্যে, রউফের বিরুদ্ধে আইপিএলে খেলা গড়াপেটায় মুম্বাই পুলিশের জিজ্ঞাসাবাদে রয়েছেন। উভয়ের বিপরীতে ইংল্যান্ডের রিচার্ড ইলিংওর্থ এবং অস্ট্রেলিয়ার পল রেইফেল-সহ ১২ সদস্যের আম্পায়ারগণ আগামী ২০১৩-২০১৪ মৌসুম পর্যন্ত অন্তর্ভুক্ত হয়েছেন।

## আম্পায়ারিং পরিসংখ্যান
তিনি অনেকগুলো টেস্ট ক্রিকেট, একদিনের আন্তর্জাতিক ক্রিকেট এবং টি-২০ খেলায় আম্পায়ারিংয়ের দায়িত্ব পালন করেন। ২৫ জুন, ২০১৩ তারিখ পর্যন্ত তার আম্পায়ারিংয়ের পরিসংখ্যান নিম্নরূপ:-

## ব্রোঞ্জ বেইল পদক
একদিনের আন্তর্জাতিক ক্রিকেট খেলায় কমপক্ষে ১০০ খেলায় দায়িত্বপালনকারী আম্পায়ারকে আন্তর্জাতিক ক্রিকেট কাউন্সিল কর্তৃপক্ষ ব্রোঞ্জ বেইল পদক প্রদান করে থাকে। বিলি বাউডেনও শতাধিক একদিনের আন্তর্জাতিক ক্রিকেট খেলায় অংশগ্রহণ করে এ পদক লাভ করেন।

## তথ্যসূত্র

## আরও দেখুন
* ডিকি বার্ড
* আম্পায়ার
* স্টিভ ডেভিস
* ২০১১ ক্রিকেট বিশ্বকাপ
* ২০১২ আইসিসি পুরস্কার

## বহিঃসংযোগ
* Billy Bowden at Cricinfo.
* https://web.archive.org/web/20110724191905/http://beigebrigade.co.nz/loop/byc/ - Podcast site of the Beige Brigade

বিষয়শ্রেণী:নিউজিল্যান্ডীয় ক্রিকেট আম্পায়ার
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের টেস্ট ক্রিকেট আম্পায়ার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট আম্পায়ার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:অকল্যান্ডের ক্রীড়াবিদ
বিষয়শ্রেণী:অকল্যান্ড থেকে আগত ক্রিকেটার
বিশ্ব ক্যান্সার দিবস

**বিশ্ব ক্যান্সার দিবস** একটি আন্তর্জাতিকভাবে প্রতিপালিত দিবস। প্রতি বৎসর ৪ ফেব্রুয়ারি বিশ্ব ক্যান্সার দিবস বা বিশ্ব ক্যান্সার সচেতনা দিবস পালন করা হয়। এই দিনটিতে বিশ্ব স্বাস্থ্য সংস্থা ক্যান্সার প্রতিরোধ এবং ক্যান্সার রোগীদের জীবন ধারার মান উন্নয়নে ইন্টারন্যাশানাল ইউনিয়ন এগেনষ্ট ক্যান্সার কে সহায়তা করে থাকে।
## তাৎপর্য
ক্যান্সার এমন একটি অবস্থা যেখানে শরীরের কিছু কোষ অনিয়ন্ত্রিতভাবে বিকশিত হয় এবং শরীরের অন্যান্য অংশে ছড়িয়ে পড়ে। বিশ্বব্যাপী, ক্যান্সার মৃত্যুর প্রধান কারণ, ২০২০ সালে এক কোটিরও বেশি মৃত্যুর কারণ। ভারতে, ২০২২ সালে এই রোগের হার ১৯ থেকে ২০ লক্ষ (আনুমানিক) এর মধ্যে রিপোর্ট করা হয়েছিল। তামাক সেবন, দীর্ঘক্ষণ অ্যালকোহল সেবন, অস্বাস্থ্যকর খাদ্যাভ্যাস, শারীরিক ব্যায়ামের অভাব এবং বায়ু দূষণের সংস্পর্শে আসা - এই সবই ক্যান্সারের ঝুঁকির কারণ।
নিম্ন ও মধ্যম আয়ের দেশগুলি বেশ কয়েকটি দীর্ঘস্থায়ী রোগের কারণে সৃষ্ট ক্যান্সারের ঝুঁকি মোকাবেলায় এক অনন্য চ্যালেঞ্জের মুখোমুখি। এছাড়াও, শিক্ষার অভাব, বিলম্বিত রোগ নির্ণয় এবং সাশ্রয়ী মূল্যের চিকিৎসার অভাবের কারণে এই দেশগুলিতে ক্যান্সারের পূর্বাভাস খারাপ ছিল। উন্নয়নশীল দেশগুলিতেও, ক্যান্সার সচেতনতার অভাব রোগ নির্ণয়ে বিলম্বের দিকে পরিচালিত করে। ২০২০ সালে ভারতের চারটি প্রধান কেন্দ্রে একটি সমীক্ষা পরিচালিত হয়েছিল, যেখানে বেশিরভাগ ক্যান্সার রোগী কেবল তখনই প্রথমবারের মতো চিকিৎসা নেন যখন তারা তাদের উন্নত পর্যায়ে থাকেন। সাক্ষরতার হার এবং কম আয় ক্যান্সার সচেতনতাকে ব্যাপকভাবে প্রভাবিত করে। ভারতে, উচ্চ আয় এবং সাক্ষরতার স্তরের লোকেরা অন্যদের তুলনায় ক্যান্সার সম্পর্কে বেশি সচেতন ছিলেন।
পরিশেষে, ভারত ও বিশ্বজুড়ে, বিশেষ করে নিম্ন ও মধ্যম আয়ের জনগোষ্ঠীর মধ্যে ক্যান্সার স্ক্রিনিং, প্রতিরোধ এবং চিকিৎসা সম্পর্কে সাধারণ সচেতনতা কম, যেখানে সাক্ষরতার হার কম থাকায় ক্যান্সারের প্রকোপ বৃদ্ধি পাচ্ছে এবং যথাযথ শিক্ষার মাধ্যমে এই ঘাটতি পূরণের জরুরি প্রয়োজন। বিশ্ব ক্যান্সার দিবস ক্যান্সার প্রতিরোধ, প্রাথমিক পর্যায়ে এটি সনাক্ত এবং চিকিৎসা করা কতটা গুরুত্বপূর্ণ তা তুলে ধরে।

## প্রতিপাদ্য বিষয়
২০২৬ সালে বিশ্ব ক্যান্সার দিবসের প্রতিপাদ্য বিষয় " একতাবদ্ধ হয়ে অনন্য " । ক্যান্সারের বিরুদ্ধে লড়াইয়ে ব্যক্তিগতকৃত, রোগী-কেন্দ্রিক যত্নের গুরুত্বপূর্ণ ভূমিকা সংজ্ঞায়িত করে। এটি প্রতিটি ব্যক্তির অনন্য চাহিদা পূরণের জন্য ক্যান্সারের চিকিৎসা গ্রহণের গুরুত্ব তুলে ধরে।
বিশ্ব ক্যান্সার দিবসের প্রতিপাদ্য বিষয় যা ছিল:

• বিশ্ব ক্যান্সার দিবস ২০২৫ এর থিম: ইউনাইটেড বাই ইউনিক

• বিশ্ব ক্যান্সার দিবস ২০২৪ এর থিম: যত্নের ব্যবধান বন্ধ করুন

• বিশ্ব ক্যান্সার দিবস ২০২৩ এর থিম: যত্নের ব্যবধান বন্ধ করুন

• বিশ্ব ক্যান্সার দিবস ২০২২ এর থিম: যত্নের ব্যবধান বন্ধ করুন

## তথ্যসূত্র

## বহিঃসংযোগ
* অফিসিয়অল সাইট।
* বিশ্ব স্বাস্থ্য সংষ্থা - বিশ্ব ক্যান্সার দিবস।

বিষয়শ্রেণী:ফেব্রুয়ারি উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:সচেতনতা দিবস
বিষয়শ্রেণী:জাতিসংঘের দিবস
বিষয়শ্রেণী:ক্যান্সার